CONSILIUL LOCAL AL MUNICIPIULUI  TIMIŞOARA

DIRECŢIA DE ASISTENŢĂ SOCIALĂ COMUNITARĂ

B-dul Regele Carol I, nr. 10, cod 300176
Tel/fax :0256/220583
Raport semestrial privind activitatea desfăşurată de mediatorii sanitari
Având în vedere prevederile OUG 162/2008  privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, prin HCL 329/2009 modificată de HCL 365/2009 la Direcţia de Asistenţă Socială Comunitară Timişoara s-au transferat 2 mediatori sanitari de la Direcţia de Sănătate Publică Timiş.

În conformitate cu art. 11 alin. 2 din OUG 162/2008  Serviciul public de asistenţă socială de la nivelul autorităţilor administraţiei publice locale ( care în municipiul Timişoara este Direcţia de Asistenţă Socială Comunitară) elaborează un raport semestrial privind  activitatea celor 2 mediatori sanitari.

Atribuţiile mediatorilor sanitari sunt reglementate prin art. 6 din  Normele Metodologice de aplicare a OUG 162/2008 şi sunt cuprinse în fişa postului, după cum urmează : 
1. cultivă încrederea reciprocă între autorităţile publice locale şi comunitatea de romi din care face parte; 
2. facilitează comunicarea între membrii comunităţii de romi şi personalul medico-sanitar; 
3. catagrafiază gravidele şi lehuzele, în vederea efectuării controalelor medicale periodice prenatale şi post-partum; le explică necesitatea şi importanţa efectuării acestor controale şi le însoţeşte la aceste controale, facilitând comunicarea cu medicul de familie şi cu celelalte cadre sanitare; 
4. explică noţiunile de bază şi avantajele planificării familiale, încadrat în sistemul cultural tradiţional al comunităţii de romi; 
5. catagrafiază populaţia infantilă a comunităţii de romi; 
6. explică noţiunile de bază şi importanţa asistenţei medicale a copilului; 
7. promovează alimentaţia sănătoasă, în special la copii, precum şi alimentaţia la sân; 
8. urmăreşte înscrierea nou-născutului pe listele medicului de familie, titulare sau suplimentare; 
9. sprijină personalul medical în urmărirea şi înregistrarea efectuării imunizărilor la populaţia infantilă din comunităţile de romi şi a examenelor clinice de bilanţ la copiii cu vârsta cuprinsă între 0 şi 7 ani; 
10. explică avantajele includerii persoanelor în sistemul asigurărilor de sănătate, precum şi procedeul prin care poate fi obţinută calitatea de asigurat; 
11. explică avantajele igienei personale, a igienei locuinţei şi spaţiilor comune; popularizează în comunitatea de romi măsurile de igienă dispuse de autorităţile competente; 
12. facilitează acordarea primului ajutor, prin anunţarea cadrelor medicale/serviciului de ambulanţă şi însoţirea echipelor care acordă asistenţă medicală de urgenţă; 
13. mobilizează şi însoţeşte membrii comunităţii la acţiunile de sănătate publică: campaniile de vaccinare, campaniile de informare, educare şi conştientizare din domeniul promovării sănătăţii, acţiuni de depistare a bolilor cronice etc.; explică rolul şi scopul acestora; 
14. participă la depistarea activă a cazurilor de tuberculoză şi a altor boli transmisibile, sub îndrumarea medicului de familie sau a cadrelor medicale din cadrul Direcţiei de sănătate publică a judeţului Timiş; 
15. la solicitarea cadrelor medicale, sub îndrumarea strictă a acestora, explică rolul tratamentului medicamentos prescris, reacţiile adverse posibile ale acestuia şi supraveghează administrarea medicamentelor, de exemplu: tratamentul strict supravegheat al pacientului cu tuberculoză; 
16. însoţeşte cadrele medico-sanitare în activităţile legate de prevenirea sau controlul situaţiilor epidemice, facilitând implementarea măsurilor adecvate, explică membrilor comunităţii rolul şi scopul măsurilor de urmărit; 
17. semnalează cadrelor medicale apariţia problemelor deosebite din cadrul comunităţii: focarele de boli transmisibile, parazitoze, intoxicaţii, probleme de igienă a apei etc.; 
18. semnalează în scris Direcţiei de sănătate publică a judeţului Timiş problemele identificate privind accesul membrilor comunităţii rome pe care o deserveşte la următoarele servicii de asistenţă medicală primară: 
a. imunizări, conform programului naţional de imunizări; 
b. examen de bilanţ al copilului cu vârsta cuprinsă între 0 şi 7 ani; 
c. supravegherea gravidei, conform normelor metodologice ale Ministerului Sănătăţii; 
d. depistarea activă a cazurilor de TBC; 
e. asistenţă medicală de urgenţă; 
f. informarea asistentului social cu privire la cazurile potenţiale de abandon al copiilor. 
Facem precizarea că prin Ordinul Ministrului Sănătăţii nr. 619/2002 s-au aprobat normele tehnice privind organizarea şi funcţionarea activităţii mediatorilor sanitari care prevede la art. 9 : „Mediatorul sanitar comunitar deserveşte o populaţie de romi numărând  500 – 750 de persoane ( copii între 0 – 16 ani şi femei de vârstă reproductivă) „ şi la art. 10 : „ Programul de lucru al mediatorilor sanitari comunitari este de 40 de ore pe săptămână.”
Activitatea mediatorilor sanitari în cadrul Direcţiei de Asistenţă Socială Comunitară Timişoara este prezentată în anexele ataşate la raport.

Acest raport va fi prezentat atât Consiliului Local al Municipiului Timişoara cât şi Direcţiei de Sănătate Publică Timiş.

Anexa 1.

Mediator Sanitar – Petru Agneta

Deserveşte în principal comunitatea de romi din cartierele Ştrand, Plopi şi Fabric.

	Număr persoane catagrafiate per total
	632

	Număr copii catagrafiaţi per total 
	40

	Număr femei gravide catagrafiate per total
	1

	Număr persoane identificate neînscrise la medicul de familie
	535

	Număr persoane asistate în procesul de înscriere la medicul de familie
	30

	Număr persoane adulte suspecte de TBC
	-

	Număr persoane adulte depistate cu TBC
	-

	Număr copii 0 -18 ani suspecţi de TBC
	-

	Număr copii 0 -18 ani depistaţi cu TBC
	-

	Număr persoane adulte depistate cu HIV/SIDA
	-

	Număr copii 0 – 18 ani depistaţi cu HIV/SIDA
	-

	Număr persoane adulte fără acte de identitate
	18

	Număr cazuri persoane adulte fără acte de identitate soluţionate
	6

	Număr copii identificati fără certificate de naştere
	26

	Număr cazuri depuse la Judecătorie pentu inregistrare tardivă
	14

	Număr cazuri soluţionate 
	62


· Campanii de vaccinare

	Perioada 
	Tipul vaccinării
	Număr persoane vaccinate

	Octombrie 2009 
	DTP+AP+AHB
	8



	Decembrie 2009
	AP+DTP+ENG
	4


· Activităţi de educaţie sanitară

	Perioada 
	Tematica abordată
	Materiale folosite
	Număr materiale distribuite
	Număr persoane informate

	Noiembrie 2009
	Sanatate in familie
	Pliante


	30
	30



	Noiembrie 2009
	Vaccinarile obligatorii
	-
	-
	15




· Sesiuni de educaţie 
	Număr sesiuni de educaţie desfăşurate

	Planificare familială
	Asistenţă prenatală
	ITS
	HIV/SIDA
	TBC
	Cancer mamar 
	Altele 

	5
	-
	-
	50
	-
	-
	53


· Alte activităţi desfăşurate :
· Participare împreună cu părinţii din comunitate la înscrierea copiilor la grădiniţă precum şi la efectuarea de analize medicale coresunzătoare înscrierii preşcolare – 7 cazuri;
· Îndrumare şi însoţire la cabinetele de planificare familială – 5 cazuri;
· Îndrumare în vederea obţinerii unui loc de muncă pentru  5 persoane ;
· Îndrumare pentru înscrierea la cursuri de calificare profesională pentru 8 persoane; 
· Îndrumare în vederea obţinerii unui certificat de încadrare într-un grad de handicap pentru 3 persoane; 
· Îndrumare pentru înregistrare tardivă naştere şi obţinere act de identitate pentru persoane adulte;
· Îndrumare şi facilitare pentru internare sau tratament în spital;
· Sprijin pentru persoanele rome internate în spital.
Menţionăm că nu s-au raportat cazuri de discriminare identificate.
Semnătura :

Anexa 2 
Mediator sanitar –  Radu Daniela
Deserveşte în principal comunitatea de romi din cartierul Kuncz.


	Număr persoane catagrafiate per total
	230

	Număr copii catagrafiaţi per total 
	128

	Număr femei gravide catagrafiate per total
	6

	Număr persoane identificate neînscrise la medicul de familie
	50

	Număr persoane asistate în procesul de înscriere la medicul de familie
	6

	Număr persoane adulte suspecte de TBC
	4

	Număr persoane adulte depistate cu TBC
	5

	Număr copii 0 -18 ani suspecţi de TBC
	-

	Număr copii 0 -18 ani depistaţi cu TBC
	-

	Număr persoane adulte depistate cu HIV/SIDA
	3

	Număr copii 0 – 18 ani depistaţi cu HIV/SIDA
	-

	Număr persoane adulte fără acte de identitate
	11

	Număr cazuri persoane adulte fără acte de identitate soluţionate
	2

	Număr copii identificati fără certificate de naştere
	17

	Număr cazuri depuse la Judecătorie pentu inregistrare tardivă
	-

	Număr cazuri soluţionate 
	23


· Campanii de vaccinare – nu a participat

· Activităţi de educaţie sanitară

	Perioada 
	Tematica abordată
	Materiale folosite
	Număr materiale distribuite
	Număr persoane informate

	Septembrie 2009
	TBC

Igiena corporală
	Pliante
	40
	40



	Octombrie 2009
	TBC

Igiena corporală
	Pliante
	35
	35



	Noiembrie 2009
	Ingrijire nou-nascuti
	Carnete vaccin

Retete lapte
	18

41
	

	Decembrie 2009
	
	
	
	


· Sesiuni de educaţie 

	Număr sesiuni de educaţie desfăşurate

	Planificare familială
	Asistenţă prenatală
	ITS
	HIV/SIDA
	TBC
	Cancer mamar 
	Altele 

	6
	7
	-
	-
	6
	2
	-


· Alte activităţi desfăşurate :

· Distribuire în comunitate a 41 de reţete de lapte praf eliberate de medicul de familie 
· Distribuire în comunitate a unor 34 doze de vitamine pentru nou-născuţi obţinute de la Agenţia de Sănătate Publică;
· Îndrumare în vederea obţinerii unei sentinţe de plasament pentru  2 bunicii care se ocupă de creşterea nepoţilor;
· Îndrumare în vederea obţinerii unui certificat de încadrare într-un grad de handicap  pentru 2 persoane;
Menţionăm că nu s-au raportat cazuri de discriminare identificate.
Semnătura :

CONCLUZII ŞI PROPUNERI :
1. Ordinul Ministrului Sănătăţii nr. 619/2002 pentru aprobarea funcţionării ocupaţiei de mediator sanitar şi a Normelor tehnice privind organizarea , funcţionarea şi finanţarea activităţii mediatorilor sanitari în anul 2002, prevede la art. 9 : „Mediatorul sanitar comunitar deserveşte o populaţie de romi numărând  500 – 750 de persoane ( copii între 0 – 16 ani şi femei de vârstă reproductivă) „ şi  la art. 10 : „ Programul de lucru al mediatorilor sanitari comunitari este de 40 de ore pe săptămână.” Cei 2 mediatori sanitari au identificat o populaţie de etnie romă în nr. total de 862 persoane ca şi potenţiali beneficiari ai activităţii lor. Efectiv au lucrat pentru 85 de cazuri.
    În concluzie această activitate se încadrează în normă pentru un singur mediator sanitar.

2. Activitatea mediatorilor sanitari are ca specific protecţia copilului şi a familiei  ceea ce rezultă atât din atribuţiile prevăzute de art. 6 din  Normele Metodologice de aplicare a OUG 162/2008, citate în raport,  cât şi din activitatea desfăşurată efectiv,  prezentată în raport. 
Având în vedere aceste  concluziile care se desprind din analiza activităţii   mediatorilor sanitari 

Propunem :

Încadrarea unui singur mediator sanitar în cadrul Serviciului de Protecţia Copilului şi Familiei aflat în subordinea Direcţiei de Asistenţă Socială Comunitară Timişoara. 

Şef  Serviciu de Asistenţă Socială



 Inspector principal

                       Budinca Dănilă 





    Cristina Petrea
PAGE  
7

